b'\n_START_ARTICLE_\nNobelistiklubi\n_START_PARAGRAPH_\nNobelistiklubi on Helsingin yliopistossa toimiva kirjoittamisen harrastuspiiri, joka kokoontui ensimm\xc3\xa4isen kerran vuonna 1994. Nobelistiklubissa k\xc3\xa4sitell\xc3\xa4\xc3\xa4n sen j\xc3\xa4senten kirjoittamia proosatekstej\xc3\xa4 ja lyriikkaa. Nobelistiklubia veti ensin Helsingin yliopiston kirjastoamanuenssi Lasse Koskela, jonka vaikutus Nobelistiklubin toimintaan oli merkitt\xc3\xa4v\xc3\xa4._NEWLINE_Vuosien varrella Nobelistiklubissa ovat aktiivisesti toimineet muun muassa kirjailijat Kerttu Aitola, Tuuve Aro, Laura Honkasalo, Piia Posti, Jani Saxell, Taina Latvala ja Jussi Valtonen, runoilija Olli Sinivaara, elokuvak\xc3\xa4sikirjoittaja Jari Rantala ja laulaja-lauluntekij\xc3\xa4 Maija Vilkkumaa.'